CELEX: 62012CN0242
Language: fi
Date: 2012-05-18 00:00:00
Title: Asia C-242/12: Ennakkoratkaisupyyntö, jonka Rechtbank te Rotterdam (Alankomaat) on esittänyt 18.5.2012 — Rikosoikeudenkäynti Belgian Shell NV:tä vastaan

11.8.2012   
            
            
               FI
            
            
               Euroopan unionin virallinen lehti
            
            
               C 243/6
            
         Ennakkoratkaisupyyntö, jonka Rechtbank te Rotterdam (Alankomaat) on esittänyt 18.5.2012 — Rikosoikeudenkäynti Belgian Shell NV:tä vastaan
   (Asia C-242/12)
   2012/C 243/10
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Rechtbank te Rotterdam
   
      Rikosoikeudenkäynnin asianosainen pääasiassa
   
   Belgian Shell NV
   
      Ennakkoratkaisukysymykset
   
   
               1)
            
            
               Onko dieselerän katsottava olevan (aiemmassa (1) ja uudessa (2)) jätteiden siirrosta annetussa asetuksessa tarkoitettu jäte seuraavissa olosuhteissa:
               
                           a)
                        
                        
                           erä koostuu erittäin vähärikkisestä dieselpolttoaineesta (ULSD), johon on vahingossa sekoittunut metyylitertiääributyylieetteriä.
                        
                     
                           b)
                        
                        
                           erän tultua luovutetuksi ostajalle kävi ilmi, että se ei — sekoittumisen vuoksi — vastannut ostajan ja myyjän välillä sovittuja laatuvaatimuksia (se oli tästä syystä ”off-spec”)
                        
                     
                           c)
                        
                        
                           ostajan reklamoitua asiasta myyjä haki erän takaisin myyntisopimuksen mukaisesti ja palautti kauppasumman
                        
                     
                           d)
                        
                        
                           myyjä aikoo saattaa erän uudelleen markkinoille — mahdollisesti sekoitettuaan siihen erästä toista tuotetta. (alkup. s. 4)
                        
                     
         
               2)
            
            
               Mikäli ensimmäiseen kysymykseen vastataan myöntävästi:
               
                           a)
                        
                        
                           voidaanko edellä selostettujen tosiasiallisten olosuhteiden osalta osoittaa tietty hetki, josta lähtien erä on jätettä?
                        
                     
                           b)
                        
                        
                           muuttuuko erän asema ja lakkaako se olemasta jätettä tiettynä hetkenä sen, kun se on luovutettu ostajalle, ja sen välillä, kun myyjä tai joku muu myyjän nimissä sekoittaa sen uudelleen, ja mikäli näin on, mistä hetkestä lukien?
                        
                     
         
               3)
            
            
               Onko ensimmäiseen kysymykseen annettavan vastauksen kannalta merkitystä sillä:
               
                           a)
                        
                        
                           että erää voitiin käyttää polttoaineena samalla tavalla kuin puhdasta erittäin vähärikkistä dieselpolttoainetta, mutta se ei alhaisemman syttymispisteensä vuoksi enää täyttänyt (turvallisuus)vaatimuksia
                        
                     
                           b)
                        
                        
                           että ostaja ei voinut ympäristölupansa perusteella varastoida erää sen uuden koostumuksen vuoksi
                        
                     
                           c)
                        
                        
                           että ostaja ei voinut käyttää erää siihen tarkoitukseen, jota varten se oli ostettu, eli voidakseen myydä sitä diesel-polttoaineena huoltoasemalla
                        
                     
                           d)
                        
                        
                           oliko ostajalla aikomus palauttaa erä myyjälle myyntisopimuksen perusteella
                        
                     
                           e)
                        
                        
                           halusiko myyjä todella ottaa erän takaisin tarkoituksenaan sekoittaa siihen toista ainetta ja saattaakseen sen uudelleen markkinoille
                        
                     
                           f)
                        
                        
                           voidaanko erä joko saattaa takaisin alkuperäiseen koostumukseensa tai muuntaa tuotteeksi, jota voidaan myydä hintaan, joka vastaa (lähes) alkuperäisen ULSD-erän markkina-arvoa
                        
                     
                           g)
                        
                        
                           onko tällainen alkuperäiseen koostumukseen saattaminen tai muuksi tuotteeksi muuntaminen alalla tavanomainen tuotantomenetelmä
                        
                     
                           h)
                        
                        
                           vastaako erän, sellaisena kuin se on hetkellä, jona myyjä ottaa sen takaisin, markkina-arvo (lähes) sovitut laatuvaatimukset täyttävän tuotteen hintaa
                        
                     
                           i)
                        
                        
                           voidaanko palautettu erä myydä sellaisena kuin se on sitä takaisin otettaessa ilman, että sitä käsitellään mitenkään
                        
                     
         
               4)
            
            
               myydäänkö kyseisen erän kaltaisia tuotteita tavanomaisesti, ja katsotaanko tuolloin, ettei kyseessä ole jätteiden myynti?
            
         
      (1)  Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta 1.2.1993 annettu neuvoston asetus (ETY) N:o 259/93 (vanha jätteiden siirrosta annettu asetus) (EYVL L 30, s. 1).
   
      (2)  Jätteiden siirrosta 14.6.2006 annettu Euroopan parlamentin ja neuvoston asetus (EY) N:o 1013/2006 (uusi jätteiden siirrosta annettu asetus) (EUVL L 190, s. 1).